(4)

L-Appendiċi 3 jinbidel b'dan li ġej: “Appendiċi 3 Il-proċedura tad-durabilità għall-evalwazzjoni tal-prestazzjoni ta' tagħmir sostitut għall-kontroll tat-tniġġis 1. Dan l-Appendiċi jistabbilixxi l-proċedura tad-durabilità msemmija fil-punt 4.3.2.4 tal-Anness XI, biex jiġi evalwat ir-rendiment tal-emissjonijiet ta' tagħmir sostitut għall-kontroll tat-tniġġis. 2. DESKRIZZJONI TAL-PROĊEDURA TAD-DURABILITÀ 2.1. Il-proċedura tad-durabilità għandha tikkonsisti minn fażi ta' ġbir ta' dejta u ta' skeda ta' akkumulazzjoni tas-servizz. 2.2. Il-fażi tal-ġbir ta' dejta 2.2.1. Il-magna magħżula, mgħammra b'sistemasħiħa ta' posttrattament tal-egżost u li tinkorpora t-tagħmir sostitut għall-kontroll tat-tniġġis għandha tiġi mkessħa għal temperatura ambjentali u mħaddma ċiklu tat-test WHTC wieħed bi startjar kiesaħ f'konformità mal-paragrafi 7.6.1 u 7.6.2 tal-Anness 4 tar-Regolament Nru 49 tal-NU/KEE. 2.2.2. Immedjatament wara ċ-ċiklu tat-test WHTC bi startjar kiesaħ, il-magna għandha titħalla taħdem għal disa' ċikli konsekuttivi ta' testijiet WHTC bi startjar sħun skont il-paragrafu 7.6.4 tal-Anness 4 tar-Regolament Nru 49 tal-NU/KEE. 2.2.3. Is-sekwenza tat-test stipulata fil-punti 2.2.1 u 2.2.2 għandha titwettaq skont l-istruzzjonijiet stabbiliti fil-paragrafu 7.6.5 tal-Anness 4 tar-Regolament Nru 49 tal-NU/KEE. 2.2.4. Alternattivament, id-dejta rilevanti tista' tinġabar billi l-vettura mgħobbija kompletament u mgħammra bis-sistema tal-posttrattament tal-egżost magħżula li tinkorpora t-tagħmir sostitut għall-kontroll tat-tniġġis, tinstaq. It-test jista' jitwettaq jew fi triq skont ir-rekwiżiti tal-vjaġġ tal-punti 4.5 sa 4.5.5 tal-Anness II ta' dan ir-Regolament b'reġistrazzjoni komprensiva tad-dejta tas-sewqan, jew fuq xażi dinamometriku adattat. Jekk jingħażel test fit-triq, il-vettura għandha tinstaq fuq ċiklu tat-test kiesaħ, kif stipulat fl-Appendiċi 5 ta' dan l-Anness, segwit minn disa' ċikli tat-test sħun, identiċi għal dak kiesaħ, b'mod li l-ħidma żviluppata mill-magna tkun l-istess bħal dik miksuba skont il-punti 2.2.1 u 2.2.2. Jekk jingħażel ix-xażi dinamometriku, il-gradjent tat-triq simulata taċ-ċiklu tat-test fl-Appendiċi 5 għandha tiġi adattata biex tqabbel il-ħidma żviluppata mill-magna matul id-WHTC. 2.2.5. L-awtorità tal-approvazzjoni tat-tip għandha tirrifjuta d-dejta tat-temperatura miksuba skont il-punt 2.2.4 jekk tqis li din id-dejta mhijiex realistika u għandha titlob jew għar-repetizzjoni tat-test, jew għat-twettiq ta' test skont il-punti 2.2.1, 2.2.2 u 2.2.3. 2.2.6. It-temperaturi fit-tagħmir sostitut għall-kontroll tat-tniġġis għandhom jiġu rreġistrati matul is-sekwenza kollha tat-test, fil-post bl-ogħla temperatura. 2.2.7. F'każijiet fejn il-post bl-ogħla temperatura ivarja maż-żmien, jew meta dak il-post ikun diffiċli li jiġi definit, għandhom jiġu rreġistrati temperaturi multipli tas-saff katalitiku f'postijiet xierqa. 2.2.8. L-għadd u l-postijiet ta' kejl tat-temperatura għandhom jingħażlu mill-manifattur, bi qbil mal-awtorità tal-approvazzjoni tat-tip, abbażi tal-aħjar ġudizzju tal-inġinerija. 2.2.9. Bi qbil mal-awtorità tal-approvazzjoni tat-tip, tista' tintuża t-temperatura tas-saff katalitiku wieħed jew it-temperatura tal-bokka tal-katalizzatur jekk ikun hemm prova li huwa diffiċli wisq jew mhuwiex vijabbli li jitkejlu diversi temperaturi multipli tas-saff. Grafika 1. Eżempji ta' pożizzjonamenti għas-sensuri tat-temperatura f'tagħmir tal-posttrattament ġeneriku Grafika 2. Eżempji ta' pożizzjonamenti għas-sensuri tat-temperatura għad-DPF 2.2.10. It-temperaturi għandhom jitkejlu u jiġu rreġistrati b'rata minima ta' darba kull sekonda (1 Hz) matul is-sekwenza tat-test. 2.2.11. It-temperaturi mkejla għandhom jiġu tabulati f'istogramma b'intervalli tat-temperaturi li ma jkunux aktar minn 10 °C. Fil-każ imsemmi fil-punt 2.2.7, l-ogħla temperatura kull sekonda għandha tkun dik irreġistrata fl-istogramma. Kull żbarra tal-istogramma għandha tirrappreżenta l-frekwenza akkumulata f'sekondi tat-temperaturi mkejla li taqa' f'intervall speċifiku. 2.2.12. Il-ħin f'sigħat li jikkorrispondi għal kull intervall tat-temperatura jrid jiġi stabbilit u mbagħad estrapolat għall-ħajja utli tat-tagħmir sostitut għall-kontroll tat-tniġġis, skont il-valuri speċifikati fit-Tabella 1. L-estrapolazzjoni għandha tkun imsejsa fuq is-suppożizzjoni li ċiklu WHTC wieħed jikkorrispondi għal 20 km sewqan. Tabella 1. Il-ħajja utli tat-tagħmir sostitut għall-kontroll tat-tniġġis għal kull kategorija ta' vettura, u ċ-ċikli ekwivalenti tat-test WHTC u s-sigħat ta' tħaddim Kategorija tal-vettura Kilometraġġ (km) Għadd ta' ċikli ekwivalenti tat-test WHTC Għadd ekwivalenti ta' sigħat Sistemi ta' magni installati fuq vetturi tal-kategoriji M1, N1 u N2 114 286 5 714 2 857 Sistemi ta' magni installati fuq vetturi tal-kategoriji N2, N3 b'massa massima teknikament permissibbli li ma taqbiżx is-16-il tunnellata, u M3 Klassi I, Klassi II u Klassi A u Klassi B b'massa massima teknikament permissibbli li taqbiżx is-7,5 tunnellati 214 286 10 714 5 357 Sistemi ta' magni installati fuq vetturi tal-kategoriji N3, b'massa massima teknikament permissibbli li ma taqbiżx is-16-il tunnellata, u M3 Klassi III u Klassi B b'massa massima teknikament permissibbli li taqbiżx is-7,5 tunnellati 500 000 25 000 12 500 2.2.13. Huwa permess li l-fażi tal-ġbir tad-dejta titwettaq għal tagħmir differenti fl-istess ħin. 2.2.14. Fil-każ ta' sistemi li joperaw fil-preżenza ta' riġenerazzjoni attiva, għandhom jiġu rreġistrati l-għadd, it-tul u t-temperaturi tar-riġenerazzjonijiet li jseħħu matul is-sekwenza tat-test definit fil-paragrafi 2.2.1 u 2.2.2. Jekk ma sseħħ l-ebda riġenerazzjoni attiva, is-sekwenza sħuna iddefinita fil-punt 2.2.2 għandha tiġi estiża biex tinkludi mill-anqas żewġ riġenerazzjonijiet attivi. 2.2.15. Il-lubrifikant totali kkunsmat matul il-perjodu tal-ġbir tad-dejta, fi g/h, għandu jiġi rreġistrat, bl-użu ta' kwalunkwe metodu xieraq, bħal pereżempju l-proċedura tat-tbattil u l-użin deskritta fl-Appendiċi 6. Għal dan l-għan, il-magna għandha titħaddem għal 24 siegħa, filwaqt li jsiru ċikli konsekuttivi tat-test WHTC. F'każijiet fejn ma jistax jinkiseb kejl preċiż tal-konsum taż-żejt, il-manifattur, bi ftehim mal-awtorità tal-approvazzjoni tat-tip, jista' juża l-għażliet li ġejjin biex jiġi stabbilit il-konsum tal-lubrifikant: (a) valur prestabbilit ta' 30 g/h; (b) valur mitlub mill-manifattur, abbażi ta' dejta u informazzjoni soda, u maqbula mal-awtorità tal-approvazzjoni tat-tip. 2.3. Kalkolu ta' Tr 2.3.1. It-temperaturi rreġistrati skont il-punti 2.2 sa 2.2.15 għandhom jiġu mnaqqsa għal temperatura ta' referenza Tr , mitluba mill-manifattur bi qbil mal-awtorità tal-approvazzjoni tat-tip, skont il-firxa ta' temperaturi rreġistrati matul il-fażi tal-ġbir tad-dejta. 2.3.2. Fil-każ speċifikat fil-punt 2.2.13, il-valur ta' Tr għal kull tagħmir jista' jvarja. 2.3.3. Iż-żmien ta' tiqdim ekwivalenti li jikkorrispondi mat-temperatura ta' referenza għandu jiġi kkalkulat, għal kull intervall imsemmi fil-punt 2.2.11, skont l-ekwazzjoni li ġejja: Ekwazzjoni 1: Meta: R = ir-reattività termali tat-tagħmir sostitut għall-kontroll tat-tniġġis. Għandhom jintużaw il-kodiċijiet li ġejjin: — Katalizzatur tal-ossidazzjoni tad-diżil (DOC): 18 050. — DPF katalizzat: 18 050 — SCR jew katalizzatur tal-ossidazzjoni ammonjaka (AMOX) abbażi taż-żeolit ferriku (Fe-Z): 5 175 — SCR żeolit tar-ramm (Cu-Z): 11 550 — SCR Vanadju (V): 5 175 — LNT (nassa tal-NOx f'taħlita fqira): 18 050 Tr = temperatura ta' referenza, f'K. = it-temperatura fil-punt tan-nofs (f'K, tal-intervall tat-temperatura i li t-tagħmir sostitut għall-kontroll tat-tniġġis huwa espost għalih matul il-fażi tal-ġbir tad-dejta, irreġistrata fl-istogramma tat-temperaturi. = il-ħin, f'sigħat, li jikkorrispondi mat-temperatura , aġġustat għal bażi ta' ħajja utli sħiħa, eż jekk l-istogramma kienet tirrappreżenta ħames (5) sigħat, u l-ħajja utli hija ta' 4 000 siegħa skont it-Tabella 1, l-annotamenti kollha tal-ħin fl-istogramma għandhom jiġu multiplikati b' . = iż-żmien ta' tiqdim ekwivalenti, f'sigħat, meħtieġ biex jinkiseb, billi t-tagħmir sostitut għall-kontroll tat-tniġġis jiġi espost għat-temperatura Tr , l-istess żmien ta' tiqdim bħal dak li jirriżulta mill-esponiment tat-tagħmir sostitut għall-kontroll tat-tniġġis fit-temperatura matul iż-żmien . i = in-numru tal-intervall, fejn 1 huwa n-numru tal-intervall bl-anqas temperatura u n huwa l-valur tal-intervall bl-ogħla temperatura. 2.3.4. It-total taż-żmien ta' tiqdim ekwivalenti għandu jiġi kkalkulat skont l-ekwazzjoni li ġejja: Ekwazzjoni 2: Meta: AT = iż-żmien totali ta' tiqdim ekwivalenti, f'sigħat, meħtieġ biex jinkiseb, billi t-tagħmir sostitut għall-kontroll tat-tniġġis jiġi espost għat-temperatura Tr , l-istess ammont ta' żmien ta' tiqdim bħal dak li jirriżulta mill-esponiment tat-tagħmir sostitut għall-kontroll tat-tniġġis, matul il-ħajja utli tiegħu, għat-temperatura matul iż-żmien ta' kull intervall i irreġistrat fl-istogramma. = iż-żmien ta' tiqdim ekwivalenti, f'sigħat, meħtieġ biex jinkiseb, billi t-tagħmir sostitut għall-kontroll tat-tniġġis jiġi espost għat-temperatura Tr , l-istess żmien ta' tiqdim bħal dak li jirriżulta mill-esponiment tat-tagħmir sostitut għall-kontroll tat-tniġġis fit-temperatura matul iż-żmien . i = in-numru tal-intervall, fejn 1 huwa n-numru tal-intervall bl-anqas temperatura u n huwa l-valur tal-intervall bl-ogħla temperatura. n = l-għadd totali ta' intervalli tat-temperatura. 2.3.5. Fil-każ imsemmi fil-punt 2.2.13, l-AT għandu jiġi kkalkulat għal kull tagħmir. 2.4. Skeda ta' akkumulazzjoni tas-servizz 2.4.1. Rekwiżiti ġenerali 2.4.1.1. L-iskeda ta' akkumulazzjoni tas-servizz għandha tippermetti l-aċċellerazzjoni tat-tiqdim tat-tagħmir sostitut għall-kontroll tat-tniġġis, bl-użu tal-informazzjoni miġbura matul l-fażi tal-ġbir tad-dejta stabbilita fil-punt 2.2. 2.4.1.2. L-iskeda ta' akkumulazzjoni tas-servizz għandha tikkonsisti minn skeda ta' akkumulazzjoni termika u skeda tal-akkumulazzjoni tal-konsum tal-lubrifikant skont il-punt 2.4.4.6. Il-manifattur, bi qbil mal-awtorità tal-approvazzjoni tat-tip, jista' ma jkollux għala jagħmel skeda tal-akkumulazzjoni tal-konsum tal-lubrifikant f'każ li t-tagħmir sostitut għall-kontroll tat-tniġġis jitpoġġew aktar 'l isfel minn komponent tal-filtru tal-posttrattament (eż. il-filtru tal-partikuli tad-diżil). Kemm l-iskeda tal-akkumulazzjoni termali kif ukoll l-iskeda tal-akkumulazzjoni tal-konsum tal-lubrifikant għandhom jikkonsistu minn repetizzjoni ta' serje ta' sekwenzi ta' konsum termiku u lubrifikanti, rispettivament. 2.4.1.3. Fil-każ ta' tagħmir sostitut għall-kontroll tat-tniġġis li jopera fil-preżenza ta' riġenerazzjoni attiva, is-sekwenza termali għandha tiġi kkumplimentata b'modalità ta' riġenerazzjoni attiva. 2.4.1.4. Għal skedi ta' akkumulazzjoni tas-servizz li jikkonsistu minn skedi ta' akkumulazzjoni ta' konsum termali u lubrifikanti, is-sekwenzi rispettivi tagħhom għandhom jiġu alternati, biex għal kull sekwenza termali li trid titwettaq, is-sekwenza li ġejja tkun tikkorrispondi għall-konsum tal-lubrifikant. 2.4.1.5. Huwa permess li l-iskeda ta' akkumulazzjoni tas-servizz titwettaq fl-istess ħin għal tagħmir differenti. F'dak il-każ, għandha tiġi stabbilita skeda ta' akkumulazzjoni tas-servizz għat-tagħmir kollu. 2.4.2. Skeda ta' akkumulazzjoni termika 2.4.2.1. L-iskeda ta' akkumulazzjoni termika għandha tissimula l-effett tat-tiqdim termiku rigward il-prestazzjoni tat-tagħmir sostitut għall-kontroll tat-tniġġis sa tmiem iċ-ċiklu tal-ħajja tiegħu. 2.4.2.2. Il-magna użata għat-twettiq tal-iskeda ta' akkumulazzjoni tas-servizz, mgħammra b'sistema tal-posttrattament tal-egżost li tinkorpora t-tagħmir sostitut għall-kontroll tat-tniġġis, titħaddem għal minimu ta' tliet sekwenzi termali konsekuttivi, kif stabbilit fl-Appendiċi 4. 2.4.2.3. It-temperaturi għandhom jiġu reġistrati fuq minimu ta' żewġ sekwenzi termali. L-ewwel sekwenza, imwettqa għat-tisħin, m'għandhiex titqies għall-fini tal-ġbir tat-temperatura. 2.4.2.4. It-temperaturi għandhom jiġu reġistrati f'postijiet xierqa, magħżula skont il-punti 2.2.6 sa 2.2.9, b'rata minima ta' darba kull sekonda (1 Hz). 2.4.2.5. Iż-żmien effettiv tat-tiqdim li jikkorrispondi mas-sekwenzi termali msemmija fil-punt 2.4.2.3, għandhom jiġu kkalkulati skont l-ekwazzjonijiet li ġejjin: Ekwazzjoni 3: Ekwazzjoni 4: Meta: = iż-żmien effettiv ta' tiqdim, f'sigħat, meħtieġ biex jinkiseb, billi t-tagħmir sostitut għall-kontroll tat-tniġġis jiġi espost għat-temperatura Tr , l-istess ammont ta' żmien ta' tiqdim bħal dak li jirriżulta mill-esponiment tat-tagħmir sostitut għall-kontroll tat-tniġġis fit-temperatura Ti matul it-tieni i. Ti = it-temperatura, f'K, imkejla fit-tieni i, f'kull wieħed mis-sekwenzi termali. R = ir-reattività termali tat-tagħmir sostitut għall-kontroll tat-tniġġis. Il-manifattur għandu jiftiehem mal-awtorità tal-approvazzjoni tat-tip dwar il-valur R li għandu jintuża. Se jkun possibbli wkoll, bħala alternattiva, li jintużaw il-valuri awtomatiċi li ġejjin: — Katalizzatur tal-ossidazzjoni tad-diżil (DOC): 18 050. — DPF katalizzat: 18 050 — SCR jew katalizzatur tal-ossidazzjoni ammonjaka (AMOX) abbażi taż-żeolit ferriku (Fe-Z): 5 175 — SCR żeolit tar-ram (Cu-Z): 11 550 — SCR Vanadju (V): 5 175 — LNT (nassa tal-NOx f'taħlita fqira): 18 050 Tr = it-temperatura ta' referenza, f'K, l-istess valur bħal fl-ekwazzjoni 1. AE = iż-żmien effettiv ta' tiqdim, f'sigħat, meħtieġ biex jinkiseb, billi t-tagħmir sostitut għall-kontroll tat-tniġġis jiġi espost għat-temperatura Tr , l-istess ammont ta' żmien ta' tiqdim bħal dak li jirriżulta mill-esponiment tat-tagħmir sostitut għall-kontroll tat-tniġġis matul is-sekwenza termali. AT = iż-żmien totali ta' tiqdim ekwivalenti, f'sigħat, meħtieġ biex jinkiseb, billi t-tagħmir sostitut għall-kontroll tat-tniġġis jiġi espost għat-temperatura Tr , l-istess ammont ta' żmien ta' tiqdim bħal dak li jirriżulta mill-esponiment tat-tagħmir sostitut għall-kontroll tat-tniġġis, matul il-ħajja utli tiegħu, għat-temperatura matul iż-żmien ta' kull intervall i irreġistrat fl-istogramma. i = in-numru tal-kejl tat-temperatura. n = l-għadd totali ta' kejlijiet tat-temperatura. nc = n-numru tas-sekwenza termali, ta' dawk li saru għall-fini tal-ġbir tat-temperatura, skont il-punt 2.4.2.3. C = l-għadd totali ta' sekwenzi termali mwettqa għall-fini tal-ġbir tat-temperatura. 2.4.2.6. L-għadd totali ta' sekwenzi termali li għandhom jiġu inklużi fl-iskeda ta' akkumulazzjoni tas-servizz għandhom jiġu ddeterminati billi tiġi applikata l-ekwazzjoni li ġejja: Ekwazzjoni 5: NTS = AT/AE Meta: NTS = l-għadd totali ta' sekwenzi termali li għandhom jitwettqu matul l-iskeda ta' akkumulazzjoni tas-servizz AT = iż-żmien totali ta' tiqdim ekwivalenti, f'sigħat, meħtieġ biex jinkiseb, billi t-tagħmir sostitut għall-kontroll tat-tniġġis jiġi espost għat-temperatura Tr , l-istess ammont ta' żmien ta' tiqdim bħal dak li jirriżulta mill-esponiment tat-tagħmir sostitut għall-kontroll tat-tniġġis, matul il-ħajja utli tiegħu, għat-temperatura matul iż-żmien ta' kull intervall i irreġistrat fl-istogramma. AE = iż-żmien effettiv ta' tiqdim, f'sigħat, meħtieġ biex jinkiseb, billi t-tagħmir sostitut għall-kontroll tat-tniġġis jiġi espost għat-temperatura Tr , l-istess ammont ta' żmien ta' tiqdim bħal dak li jirriżulta mill-esponiment tat-tagħmir sostitut għall-kontroll tat-tniġġis matul is-sekwenza termali. 2.4.2.7. Huwa permess li jitnaqqas l-NTS u, konsegwentement l-iskeda ta' akkumulazzjoni tas-servizz, billi jiżdiedu t-temperaturi li fihom kull tagħmir ikun espost f'kull modalità taċ-ċiklu tat-tiqdim permezz tal-applikazzjoni ta' waħda jew aktar mill-miżuri li ġejjin: (a) l-iżolazzjoni tal-pajp tal-egżost; (b) iċ-ċaqliq tat-tagħmir sostitut għall-kontroll tat-tniġġis eqreb lejn il-manifold tal-egżost; (c) it-tisħin artifiċjali tat-temperatura tal-egżost; (d) l-ottimizzazzjoni tas-settings tal-magna mingħajr ma tinbidel l-imġiba tal-emissjoni tal-magna b'mod sostanzjali. 2.4.2.8. Meta jiġu applikati l-miżuri msemmija fil-punti 2.4.4.6 u 2.4.4.7, iż-żmien tat-tiqdim ikkalkulat minn NTS m'għandux ikun anqas minn 10 % tal-ħajja utli elenkata fit-Tabella 1, pereżempju l-kategorija tal-vettura N1 m'għandux ikollha NTS ta' anqas minn 286 sekwenza termali, meta wieħed jassumi li kull sekwenza hija twila siegħa (1). 2.4.2.9. Huwa permess li l-NTS jiżdied u, konsegwentement, id-durata tal-iskeda ta' akkumulazzjoni tas-servizz, billi jitnaqqsu t-temperaturi f'kull modalità taċ-ċiklu tat-tiqdim permezz tal-applikazzjoni ta' waħda jew aktar mill-miżuri li ġejjin: (a) iċ-ċaqliq tat-tagħmir sostitut għall-kontroll tat-tniġġis eqreb lejn il-manifold tal-egżost; (b) it-tkessiħ artifiċjali tat-temperatura tal-egżost; (c) l-ottimizzazzjoni tas-settings tal-magna. 2.4.2.10. Fil-każ imsemmi fil-punt 2.4.1.5, għandu japplika dan li ġej: 2.4.2.10.1. L-NTS għandu jkun l-istess għal kull tagħmir, biex tkun tista' tiġi stabbilita skeda ta' akkumulazzjoni tas-servizz. 2.4.2.10.2. Biex jjinkiseb l-istess NTS għal kull tagħmir, l-ewwel valur ta' NTS għandu jiġi kkalkulat għal kull tagħmir, bil-valuri AT u AE proprji. 2.4.2.10.3. Jekk il-valuri ta' NTS ikkalkulati jkunu differenti, waħda jew aktar mill-miżuri stipulati fil-punti 2.4.2.7 sa 2.4.2.10 jistgħu jiġu applikati fuq it-tagħmir li għalih jeħtieġ jiġi modifikat l-NTS , fuq is-sekwenzi termali msemmija fil-punt 2.4.2.3, biex jinfluwenza t-Ti imkejjel u għalhekk b'mod konvenjenti jitħaffef jew jitnaqqas it-tixjiħ artifiċjali tat-tagħmir fil-mira. 2.4.2.10.4. Il-valuri l-ġodda tal-NTS li jikkorrispondu għat-temperaturi l-ġodda Ti miksuba fil-punt 2.4.2.10.3 għandhom jiġu kkalkulati. 2.4.2.10.5. Il-passi stabbiliti fil-punti 2.4.2.10.3 u 2.4.2.10.4 għandhom jiġu ripetuti sakemm il-valuri tal-NTS miksuba għal kull tagħmir fis-sistema jaqblu. 2.4.2.10.6. Il-valuri Tr użati biex jinkisbu l-NTS differenti fil-punti 2.4.2.10.4 u 2.4.2.10.5 għandhom ikunu l-istess bħal dawk użati fil-punti 2.3.2 u 2.3.5 biex jiġi kkalkulat l-AT għal kull tagħmir. 2.4.2.11. Fil-każ ta' assemblaġġ ta' tagħmir sostitut għall-kontroll tat-tniġġis li jikkostitwixxi sistema fis-sens tal-Artikolu 3(25) tad-Direttiva 2007/46/KE, waħda miż-żewġ għażliet li ġejjin jistgħu jitqiesu għat-tiqdim termali: 2.4.2.11.1. It-tagħmir fl-assemblaġġ jista' jitqaddem separatament jew b'mod konġunt, skont il-punt 2.4.2.10. 2.4.2.11.2. Jekk l-assemblaġġ ikun mibni b'tali mod li ma jkunx possibbli li t-tagħmir jinfired (eż. DOC + SCR f'kontenitur), it-tiqdim termali għandu jitwettaq bl-ogħla NTS . 2.4.3. L-iskeda ta' akkumulazzjoni termika modifikata għal tagħmir li jopera fil-preżenza ta' riġenerazzjoni attiva 2.4.3.1. L-iskeda ta' akkumulazzjoni termika modifikata għal tagħmir li jopera fil-preżenza ta' riġenerazzjoni attiva għandha tissimula l-effett tat-tiqdim kemm minħabba tagħbija termali kif ukoll riġenerazzjoni attiva fuq it-tagħmir sostitut għall-kontroll tat-tniġġis fi tmiem iċ-ċiklu tal-ħajja tiegħu. 2.4.3.2. Il-magna użata għall-iskeda ta' akkumulazzjoni tas-servizz, mgħammra b'sistema ta' posttrattament tal-egżost li tinkorpora t-tagħmir sostitut għall-kontroll tat-tniġġis, titħaddem għal minimu ta' tliet sekwenzi modifikati termali, li kull sekwenza tikkonsisti f'sekwenza termali kif stipulat fl-Appendiċi 4, segwita b'riġenerazzjoni attiva sħiħa, li matulha l-ogħla temperatura milħuqa tas-sistema ta' posttrattament m'għandhiex tkun anqas mill-ogħla temperatura irreġistrata fil-fażi tal-ġbir tad-dejta. 2.4.3.3. It-temperaturi għandhom jiġu rreġistrati fuq minimu ta' żewġ sekwenzi termali. L-ewwel sekwenza, imwettqa għat-tisħin, m'għandhiex titqies għall-fini tal-ġbir tat-temperatura. 2.4.3.4. Biex jitnaqqas kemm jista' jkun il-ħin li jgħaddi bejn is-sekwenza termali kif stipulata fl-Appendiċi 4 u r-riġenerazzjoni attiva sussegwenti, il-manifattur jista' jiskatta b'mod artifiċjali r-riġenerazzjoni attiva billi jħaddem, wara kull sekwenza termali kif stipulat fl-Appendiċi 4, il-magna f'modalità stabbli li tippermetti l-produzzjoni għolja ta' nugrufun mill-magna. F'dak il-każ, modalità stabbli għandha tiġi kkunsidrata wkoll bħala parti mis-sekwenza termali modifikata stabbilita fil-punt 2.4.3.2. 2.4.3.5. Iż-żmien tat-tiqdim effettiv li jikkorrispondi għal kull sekwenza termali modifikata għandu jiġi kkalkulat billi jintużaw l-ekwazzjonijiet 3 u 4. 2.4.3.6. L-għadd totali ta' sekwenzi termali modifikati li għandhom isiru matul l-iskeda ta' akkumulazzjoni tas-servizz għandu jiġi kkalkulat billi tintuża l-ekwazzjoni 5. 2.4.3.7. Huwa permess li l-NTS jitnaqqas u, konsegwentement, id-durata tal-iskeda ta' akkumulazzjoni tas-servizz, billi jiżdiedu t-temperaturi f'kull modalità tas-sekwenza termali modifikata, bl-applikazzjoni ta' waħda jew aktar mill-miżuri fil-punt 2.4.2.7. 2.4.3.8. Minbarra l-miżuri msemmija fil-punt 2.4.3.7, l-NTS jista' jitnaqqas ukoll billi tiżdied it-temperatura massima tar-riġenerazzjoni attiva fis-sekwenza modifikata termali, mingħajr ma t-temperatura tas-saff taqbeż it-800 °C taħt kwalunkwe ċirkostanza. 2.4.3.9. L-NTS m'għandu qatt ikun anqas minn 50 % tal-għadd ta' riġenerazzjonijiet attivi li t-tagħmir sostitut għall-kontroll tat-tniġġis ikun soġġett għalihom matul il-ħajja utli tiegħu, ikkalkulat skont l-ekwazzjoni li ġejja: Ekwazzjoni 5: Meta: NAR = l-għadd ta' sekwenzi ta' riġenerazzjoni attiva matul il-ħajja utli tat-tagħmir sostitut għall-kontroll tat-tniġġis. tWHTC = l-għadd ekwivalenti ta' sigħat li jikkorrispondi għall-kategorija tal-vettura li għaliha huwa maħsub it-tagħmir sostitut għall-kontroll tat-tniġġis, miksub mit-Tabella 1. tAR = id-durata, f'sigħat, ta' riġenerazzjoni attiva. tBAR = il-ħin, f'sigħat, bejn żewġ riġenerazzjonijiet attivi konsekuttivi. 2.4.3.10. Jekk, bħala konsegwenza tal-applikazzjoni tal-għadd minimu ta' sekwenzi modifikati termali kif stipulat fil-punt 2.4.3.9, AE × NTS ikkalkulat bl-użu tal-ekwazzjoni 4 jaqbeż l-AT ikkalkulati bl-użu tal-ekwazzjoni 2, il-ħin ta' kull modalità tas-sekwenza termali stabbilit fl-Appendiċi 4, u inkorporat f'sekwenza termali modifikata kif stipulat fil-punt 2.4.3.2, jista' jitnaqqas bl-istess proporzjon, sabiex jagħmel AE × NTS = AT. 2.4.3.11. Huwa permess li l-NTS jiżdied u, konsegwentement, id-durata tal-iskeda ta' akkumulazzjoni tas-servizz, billi jitnaqqsu t-temperaturi f'kull modalità tas-sekwenza ta' riġenerazzjoni termo-attiva modifikata, bl-applikazzjoni ta' waħda jew aktar mill-miżuri fil-punt 2.4.2.9. 2.4.3.12. Fil-każ imsemmi fil-punt 2.4.1.5, għandhom japplikaw il-punti 2.4.2.10 u 2.4.2.11: 2.4.4. L-iskeda ta' akkumulazzjoni tal-konsum tal-lubrifikant 2.4.4.1. L-iskeda ta' akkumulazzjoni tal-konsum tal-lubrifikant għandha tissimula l-effett tat-tiqdim minħabba avvelenament kimiku jew il-formazzjoni ta' depożitu bħala riżultat tal-konsum tal-lubrifikant, fuq il-prestazzjoni ta' tagħmir sostitut għall-kontroll tat-tniġġis fi tmiem iċ-ċiklu tal-ħajja tiegħu. 2.4.4.2. Il-lubrifikant ikkonsmat, fi g/h, għandu jkun iddeterminat fuq minimu ta' 24 sekwenza termali jew għadd korrispondenti ta' sekwenzi termali modifikati, bl-użu ta' kwalunkwe metodu xieraq, bħal pereżempju l-proċedura tat-tbattil u l-użin deskritta fl-Appendiċi 6. Għandu jintuża lubrifikant frisk. 2.4.4.3. Il-mili supplementari, billi l-livell taż-żejt jinfluwenza r-rata tal-konsum taż-żejt. Kull metodu xieraq, bħal pereżempju dak deskritt fl-istandard ASTM D7156–09, jista' jintuża. 2.4.4.4. Il-ħin teoretiku, f'sigħat, li l-iskeda tal-akkumulazzjoni termali jew l-iskeda ta' akkumulazzjoni termika modifikata, kif tikkorrispondi, trid twettaq, biex jinkiseb l-istess konsum tal-lubrifikant bħal dak li jikkorrispondi mal-ħajja utli tat-tagħmir sostitut għall-kontroll tat-tniġġis, għandu jiġi kkalkulat billi tiġi applikata l-ekwazzjoni li ġejja: Ekwazzjoni 6: Meta: tTAS = id-durata teoretika, f'sigħat, tal-iskeda ta' akkumulazzjoni tas-servizz meħtieġa biex jinkiseb l-istess konsum tal-lubrifikant bħal dak li jikkorrispondi mal-ħajja utli tat-tagħmir sostitut għall-kontroll tat-tniġġis, sakemm l-iskeda ta' akkumulazzjoni tas-servizz tkun magħmula biss minn serje ta' sekwenzi termali konsekuttivi jew sekwenzi termali modifikati. LCRWHTC = ir-rata tal-konsum tal-lubrifikant, fi g/h, iddeterminata kif stipulat fil-punt 2.2.15. tWHTC = l-għadd ekwivalenti ta' sigħat li jikkorrispondi għall-kategorija tal-vettura li għaliha huwa maħsub it-tagħmir sostitut għall-kontroll tat-tniġġis, miksub mit-Tabella 1. LCRTAS = ir-rata tal-konsum tal-lubrifikant, fi g/h, iddeterminata kif stipulat fil-punt 2.4.4.2. 2.4.4.5. L-għadd ta' sekwenzi termali jew ta' sekwenzi termali modifikati li jikkorrispondi għat-tTAS għandu jiġi kkalkulat bl-applikazzjoni tal-proporzjon li ġej: Ekwazzjoni 7: Meta: N = l-għadd ta' sekwenzi jew ta' sekwenzi termali modifikati li jikkorrispondi għat-tTAS . tTAS = id-durata teoretika, f'sigħat, tal-iskeda ta' akkumulazzjoni tas-servizz meħtieġa biex jinkiseb l-istess konsum tal-lubrifikant bħal dak li jikkorrispondi mal-ħajja utli tat-tagħmir sostitut għall-kontroll tat-tniġġis, sakemm l-iskeda ta' akkumulazzjoni tas-servizz tkun magħmula biss minn serje ta' sekwenzi termali konsekuttivi jew sekwenzi termali modifikati. tTS = id-durata, f'sigħat, ta' sekwenza waħda termali jew sekwenza termali modifikata. 2.4.4.6. Il-valur N għandu jiġi kkumparat mal-valur ta' NTS ikkalkulat skont il-punt 2.4.2.6 jew, għal tagħmir li jaħdem fil-preżenza ta' riġenerazzjoni attiva, skont il-punt 2.4.3.5. Jekk N ≤ NTS , mhux meħtieġ li tiżdied l-iskeda ta' akkumulazzjoni tal-konsum tal-lubrifikant mal-iskeda ta' akkumulazzjoni termika. Jekk N > NTS , għandha tiżdied skeda ta' akkumulazzjoni tal-konsum tal-lubrifikant mal-iskeda ta' akkumulazzjoni termika. 2.4.4.7. L-iskeda ta' akkumulazzjoni tal-konsum tal-lubrifikant tista' ma jkollhiex għalfejn tiżdied jekk, meta jiżdied il-konsum tal-lubrifikant, kif deskritt fil-punt 2.4.4.8.4, ikun diġa nkiseb il-konsum meħtieġ tal-lubrifikant permezz tat-trażmissjoni tal-iskeda ta' akkumulazzjoni termika korrispondenti li tikkonsisti fil-prestazzjoni ta' sekwenzi termali jew sekwenzi termali modifikati NTS . 2.4.4.8. L-iżvilupp tal-iskeda ta' akkumulazzjoni tal-konsum tal-lubrifikant 2.4.4.8.1. L-iskeda ta' akkumulazzjoni tal-konsum tal-lubrifikant għandha tikkonsisti minn għadd ta' sekwenzi tal-konsum tal-lubrifikant ripetuti diversi drabi, kull sekwenza tal-konsum tal-lubrifikant tkun alternata ma' kull sekwenza termali jew kull sekwenza termali modifikata. 2.4.4.8.2. Kull sekwenza ta' konsum tal-lubrifikant għandha tikkonsisti f'modalità stabbli ta' tagħbija u veloċità kostanti, bit-tagħbija u bil-veloċità jingħażlu b'tali mod li l-konsum tal-lubrifikant ikun massimizzat u t-tiqdim termali effettiv ikun minimizzat. Il-modalità għandha tiġi ddeterminata mill-manifattur, bi qbil mal-awtorità tal-approvazzjoni tat-tip, abbażi tal-aħjar ġudizzju tal-inġinerija. 2.4.4.8.3. Id-durata ta' kull sekwenza tal-konsum tal-lubrifikant għandha tiġi ddeterminata kif ġej: 2.4.4.8.3.1. Il-magna għandha titħaddem għal perjodu xieraq ta' żmien bit-tagħbija u l-veloċità determinata mill-manifattur skont il-punt 2.4.4.8.2 u l-lubrifikant ikkunsmat, fi g/h, għandu jiġi ddeterminat bl-użu ta' kwalunkwe metodu xieraq, bħal pereżempju l-proċedura tat-tbattil u l-użin deskritta fl-Appendiċi 6. Tibdil fil-lubrifikant li għandhom jitlestew fl-intervalli rakkomandati. 2.4.4.8.3.2. Id-durata ta' kull sekwenza tal-konsum tal-lubrifikant għandha tiġi kkalkulata bl-applikazzjoni tal-ekwazzjoni li ġejja: Ekwazzjoni 8: Meta: tLS = id-durata, f'sigħat, ta' sekwenza waħda tal-konsum tal-lubrifikant LCRWHTC = ir-rata tal-konsum tal-lubrifikant, fi g/h, iddeterminata kif stipulat fil-punt 2.2.15. tWHTC = l-għadd ekwivalenti ta' sigħat li jikkorrispondi għall-kategorija tal-vettura li għaliha huwa maħsub it-tagħmir sostitut għall-kontroll tat-tniġġis, miksub mit-Tabella 1. LCRTAS = ir-rata tal-konsum tal-lubrifikant, fi g/h, iddeterminata kif stipulat fil-punt 2.4.4.2. LCRTAS = ir-rata tal-konsum tal-lubrifikant, fi g/h, iddeterminata kif stipulat fil-punt 2.4.4.8.3.1. tTS = id-durata, f'sigħat, ta' sekwenza termali waħda, kif stipulat fl-Appendiċi 4, jew ta' sekwenza termali modifikata, kif stipulat fil-punt 2.4.3.2. NTS = l-għadd totali ta' sekwenzi termali jew ta' sekwenzi termali modifikati li għandhom jitwettqu matul l-iskeda ta' akkumulazzjoni tas-servizz. 2.4.4.8.4. Ir-rata tal-konsum tal-lubrifikant għandha dejjem tibqa' taħt 0.5 % tar-rata tal-konsum tal-fjuwil tal-magna biex tiġi evitata akkumulazzjoni eċċessiva ta' rmied fuq il-faċċata tat-tagħmir sostitut għall-kontroll tat-tniġġis. 2.4.4.8.5. Huwa permess li jiżdied t-tiqdim termiku minħabba t-trażmissjoni tas-sekwenza tal-konsum tal-lubrifikant lill-AE ikkalkulata fl-ekwazzjoni 4. 2.4.5. L-iżvilupp tal-iskeda ta' akkumulazzjoni tas-servizz kompluta 2.4.5.1. L-iskeda ta' akkumulazzjoni tas-servizz għandha tinbena billi jiġu alternati sekwenza termali jew sekwenza termali modifikata, kif xieraq, ma' sekwenza tal-konsum tal-lubrifikant. Ix-xejra msemmija qabel għandha tiġi ripetuta NTS drabi, bil-valur NTS ikun dak ikkalkulat jew b'konformità mat-taqsima 2.4.2 jew mat-taqsima 2.4.3, kif xieraq. Qed jingħata eżempju ta' skeda ta' akkumulazzjoni tas-servizz kompluta fl-Appendiċi 7. Qed tingħata flowchart li tiddeskrivi l-iżvilupp ta' skeda ta' akkumulazzjoni tas-servizz kompluta fl-Appendiċi 8. 2.4.6. It-tħaddim tal-iskeda ta' akkumulazzjoni tas-servizz 2.4.6.1. Il-magna, mgħammra bis-sistema ta' posttrattament tal-egżost li tinkorpora t-tagħmir sostitut għall-kontroll tat-tniġġis, għandha tħaddem l-iskeda ta' akkumulazzjoni tas-servizz stipulata fil-punt 2.4.5.1. 2.4.6.2. Il-magna użata għat-twettiq tal-iskeda ta' akkumulazzjoni tas-servizz tista' tkun differenti mill-magna użata fil-fażi tal-ġbir tad-dejta, b'din tal-aħħar tkun dejjem dik li għaliha jikun ġie mfassal it-tagħmir sostitut għall-kontroll tat-tniġġis li jkun qed jiġi approvat, u dik li tkun qed tiġi ttestjata għall-emissjonijiet skont il-punt 2.4.3.2. 2.4.6.3. Jekk il-magna użata għat-twettiq tal-iskeda ta' akkumulazzjoni tas-servizz turi spostament ta' aktar minn 20 % jew aktar mill-magna użata fil-fażi tal-ġbir tad-dejta, is-sistema tal-egżost ta' qabel għandha tkun mgħammra b'sistema ta' bypass biex tirreplika kemm jista' jkun mill-qrib ir-rata tal-fluss tal-egżost ta' din tal-aħħar fil-kundizzjonijiet ta' tiqdim magħżula. 2.4.6.4. Fil-każ imsemmi fil-punt 2.4.6.2, il-magna użata għat-twettiq tal-iskeda ta' akkumulazzjoni tas-servizz għandha tkun approvati għat-tip skont ir-Regolament (KE) Nru 595/2009. Barra minn hekk, jekk it-tagħmir li jkun qed jiġi ttestjat ikun maħsub biex jiġi mgħammar b'sistema ta' magna ta' riċirkolazzjoni tal-gass tal-egżost (EGR), is-sistema tal-magna użata għall-iskeda ta' akkumulazzjoni tas-servizz għandha wkoll tkun mgħammra b'sistema tal-EGR. Barra minn hekk, jekk it-tagħmir li jkun qed jiġi ttestjat ikun maħsub biex jiġi mgħammar b'sistema ta' magna ta' riċirkolazzjoni tal-gass tal-egżost (EGR), is-sistema tal-magna użata għall-iskeda ta' akkumulazzjoni tas-servizz għandha wkoll tkun mgħammra b'sistema tal-EGR. 2.4.6.5. Il-lubrifikant u l-fjuwil użat fl-iskeda ta' akkumulazzjoni tas-servizz għandhom ikunu kemm jista' jkun simili għal dawk użati matul il-fażi tal-ġbir tad-dejta stipulata fil-punt 2.2. Il-lubrifikant irid ikun konformi mar-rakkomandazzjoni tal-manifattur tal-magna li għaliha hu mfassal it-tagħmir għall-kontroll tat-tniġġis. Il-fjuwils użati għandhom ikunu fjuwils fis-suq li jissodisfaw ir-rekwiżiti korrispondenti tad-Direttiva 98/70/KE. Fuq talba tal-manifattur, jistgħu jintużaw ukoll fjuwils ta' referenza skont dan ir-Regolament. 2.4.6.6. Il-lubrifikant għandu jinbidel għall-manutenzjoni, f'intervalli skedati mill-manifattur tal-magna użati fil-fażi tal-ġbir tad-dejta. 2.4.6.7. Fil-każ ta' SCR, għandha ssir injezzjoni tal-urea skont l-istrateġija definita mill-manifattur tat-tagħmir sostitut għall-kontroll tat-tniġġis.”;